**ZAKON**

**O IZMJENAMA ZAKONA O ZADUŽIVANjU, DUGU I GARANCIJAMA REPUBLIKE SRPSKE**

Član 1.

U Zakonu o zaduživanju, dugu i garancijama Republike Srpske („Službeni glasnik Republike Srpske“, br. 71/12 i 52/14) član 41. mijenja se i glasi:

„(1) Narodna skupština, na prijedlog Vlade, odlučuje o ukupnom iznosu garancija Republike Srpske, koje može izdati Vlada u toku fiskalne godine, kao i o njihovoj namjeni.

(2) Vlada, u skladu sa odlukom iz stava 1. ovog člana, donosi pojedinačne odluke o izdavanju garancije Republike Srpske.

(3) Odlukom Vlade imenuje se ovlašćeni potpisnik garancije, koji u ime Republike Srpske potpisuje garanciju, u skladu sa odredbama ovog zakona i drugim propisima.“

Član 2.

Član 42. tačka a) mijenja se i glasi:

„a) garantovanje obaveza nastalih zaduženjem jedinica lokalne samouprave, fondova socijalne sigurnosti, Investiciono-razvojne banke Republike Srpske i fondova kojima ona upravlja, kao i javnih preduzeća i institucija javnog sektora, u vezi sa finansiranjem kapitalnih investicija, refinansiranjem postojećeg duga, finansiranjem prenesenih obaveza, finansiranjem budžetskog deficita i obezbjeđenjem sredstava radi izmirenja zakonom utvrđenih prava i“.

Član 3.

U članu 66. st. 2. i 3. mijenjaju se i glase:

„(2) Jedinica lokalne samouprave može se dugoročno zadužiti za:

a) finansiranje kapitalnih investicija,

b) refinansiranje postojećeg duga,

v) finansiranje prenesenih obaveza i

g) finansiranje obaveza nastalih radi restrukturiranja i konsolidovanja pravnog lica čiji je ona većinski vlasnik, pod uslovom da se izradi plan restrukturiranja i konsolidovanja tog pravnog lica.

(3) Dugoročno zaduživanje izvršeno u skladu sa stavom 2. t. v) i g) ovog člana može se izvršiti samo jednom za istu obavezu.“

Stav 4. briše se.

Član 4.

Ovaj zakon objavljuje se u „Službenom glasniku Republike Srpske“, a stupa na snagu 1. januara 2018. godine.

Broj: 02/1-021-1318/17 PREDSJEDNIK

Datum: 13. decembar 2017. godine NARODNE SKUPŠTINE

***Nedeljko Čubrilović***

**ZAKON**

**O IZMJENAMA ZAKONA O ZADUŽIVANJU, DUGU I GARANCIJAMA REPUBLIKE SRPSKE**

Član 1.

U Zakonu o zaduživanju, dugu i garancijama Republike Srpske („Službeni glasnik Republike Srpske“, br. 71/12 i 52/14) član 41. mijenja se i glasi:

„(1) Narodna skupština, na prijedlog Vlade, odlučuje o ukupnom iznosu garancija Republike Srpske, koje može izdati Vlada u toku fiskalne godine, kao i o njihovoj namjeni.

(2) Vlada, u skladu sa odlukom iz stava 1. ovog člana, donosi pojedinačne odluke o izdavanju garancije Republike Srpske.

(3) Odlukom Vlade imenuje se ovlašćeni potpisnik garancije, koji u ime Republike Srpske potpisuje garanciju, u skladu sa odredbama ovog zakona i drugim propisima.“

Član 2.

Član 42. tačka a) mijenja se i glasi:

„a) garantovanje obaveza nastalih zaduženjem jedinica lokalne samouprave, fondova socijalne sigurnosti, Investiciono-razvojne banke Republike Srpske i fondova kojima ona upravlja, kao i javnih preduzeća i institucija javnog sektora, u vezi sa finansiranjem kapitalnih investicija, refinansiranjem postojećeg duga, finansiranjem prenesenih obaveza, finansiranjem budžetskog deficita i obezbjeđenjem sredstava radi izmirenja zakonom utvrđenih prava i“.

Član 3.

U članu 66. st. 2. i 3. mijenjaju se i glase:

„(2) Jedinica lokalne samouprave može se dugoročno zadužiti za:

a) finansiranje kapitalnih investicija,

b) refinansiranje postojećeg duga,

v) finansiranje prenesenih obaveza i

g) finansiranje obaveza nastalih radi restrukturiranja i konsolidovanja pravnog lica čiji je ona većinski vlasnik, pod uslovom da se izradi plan restrukturiranja i konsolidovanja tog pravnog lica.

(3) Dugoročno zaduživanje izvršeno u skladu sa stavom 2. t. v) i g) ovog člana može se izvršiti samo jednom za istu obavezu.“

Stav 4. briše se.

Član 4.

Ovaj zakon objavljuje se u „Službenom glasniku Republike Srpske“, a stupa na snagu 1. januara 2018. godine.

Broj: 02/1-021-1318/17 PREDSJEDNIK

Datum: 13. decembar 2017. godine NARODNE SKUPŠTINE

***Nedeljko Čubrilović***